Адначасова намі былі зроблены крокі па высвятленні наяўнасці звестак у архівах Масквы, бо мелася дакладная інфармацыя, што Аляксей Сцяпанавіч доўгія гады намагаўся атрымаць вышэйшую адукацыю і нават навуковую ступень у Эканамічным інстытуце чырвонай прафесуры пры ЦВК СССР. Адшукаліся і дакладныя архіўныя арыенціры: Дзяржаўны архіў Расійскай Феxadдэрацыі, фонд Р 5144, вопіс 2, справы 4137 і 2090. Зноў прыйшлося з мэтай аператыўнасці звярнуцца да калег, на гэты раз маскоўскіх. Яны даслалі новы стос звестак, якія дэталізавалі і крыху пашырылі наяўныя. Але і яны не дазволілі дасягнуць мэты – і гэтыя архіўныя справы фотаздымкаў не ўтрымліxadвалі.